Diari Oficial de la Generalitat Valenciana


Sumari del DOGV 5773, del 29-05-2008 (2008/6482)

RESOLUCIÓ de 14 de maig de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del II Pla de Competitivitat de l'Empresa Valenciana (PCEV) per a l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5773

Data del DOGV
:   29-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6482


Data del document
:   14-05-2008

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * mitjana empresa
    * ajuda pública
    * empresa industrial
    * desenvolupament industrial
    * innovació
    * disseny del producte
    * suport econòmic
    * ajuda a les empreses
    * petita empresa
    * societat sense fins de lucre

RESOLUCIÓ de 14 de maig de 2008, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del II Pla de Competitivitat de l'Empresa Valenciana (PCEV) per a l'exercici 2008. [2008/6482]  
La conselleria d'Indústria, Comerç i Innovació desenvolupa un procés continuat de diàleg i col·laboració amb els agents econòmics i institucionals encaminat a elaborar estratègies i línies de treball que articulen l'esforç conjunt de les empreses, les institucions públiques i els organismes intermedis amb funcions d'impuls i suport a la innovació a fi de reforçar la competitivitat dels sectors empresarials consolidats en el sistema productiu de la Comunitat Valenciana i impulsar el desenvolupament de sectors emergents en el context de globalització de l'economia mundial.  
Este procés de diàleg té com a precedent l'elaboració en l'anterior legislatura del primer Pla de Competitivitat de l'Empresa Valenciana, integrat per un conjunt de plans sectorials, acordats amb les corresponents associacions empresarials, per a dur a terme accions d'interés preferent en cada un dels sectors durant el període 2005-2007.  
Conclòs este període i demostrada la utilitat d'este mecanisme de concertació per a planificar i dur a terme actuacions amb un elevat impacte sectorial i un alt grau de generalització i aplicabilitat en el conjunt d'empreses del sector, la conselleria d'Indústria, Comerç i Innovació, convoca noves ajudes per a continuar desenvolupant actuacions de caràcter sectorial durant 2008 dins del marc dels plans de competitivitat aprovats o que puguen aprovar-se en el futur i d'acord amb les adaptacions que el procés d'interlocució amb els agents econòmics puga aconsellar introduir en els seus continguts.  
En este sentit, la convocatòria 2008 es beneficia de l'experiència obtinguda en les convocatòries anteriors tant quant a la seua concepció com quant a la seua gestió. Així, s'ha reforçat la participació dels agents econòmics i institucionals incorporant a la Confederació d'Organitzacions Empresarials de la Comunitat Valenciana-Cierval i al Consell de Cambres de la Comunitat Valenciana en el disseny i seguiment del desenvolupament del Pla de Competitivitat i informant sobre este a la resta d'agents socials per mitjà de l'Observatori de Sectors Econòmics creat en el marc del Pla Valencià per la Competitivitat i l'Ocupació-PAVACE.  
La present Resolució dóna compliment a les orientacions emanades dels plans de competitivitat sectorials traslladant-les a l'àmbit de l'acció administrativa. Per a això es convoquen tres actuacions específiques gestionades per l'IMPIVA que tenen com a finalitat recolzar, respectivament, la Formació, la Innovació, i la Promoció i Desenvolupament de Mercats.  
En estos tres àmbits, les ajudes convocades tenen com a finalitat donar a conéixer tècniques, tendències, ferramentes i metodologies de coneixement i d'innovació; desenvolupar actuacions que posen de manifest la importància de la innovació per a la competitivitat empresarial; i promoure estratègies i plans de comunicació sectorials que faciliten el desenvolupament de mercats, tot això amb subjecció a la normativa vigent en matèria de subvencions, competència i règims d'ajuda.  
Com a informació addicional s'indiquen a continuació els enllaços de la Generalitat Valenciana, del Ministeri d'Economia i de la Direcció General de Política Regional de la UE, respectivament, referents a la normativa i informació específica sobre els Fons Europeus:  
http://www.gva.es/c\_economia/web/html/Economia\_InfoGeneral\_FondosE\_PRegCohUE\_c.htm  
http://www.minhac.es/Portal/Areas+Tematicas/Fondos+de+la+Union+Europea/  
http://ec.europa.eu/dgs/regional\_policy/index\_es.Htm  
En virtut del que antecedix, i de conformitat amb el que disposa l'article 1.4 de l'Orde de la conselleria d'Empresa, Universitat i Ciència de 12 de desembre de 2006, resolc:  
Article 1. Objecte i àmbit  
L'objecte de la present resolució és establir, junt amb el que disposa l'Orde de 12 de desembre de 2006 de la conselleria d'Empresa, Universitat i Ciència, les bases reguladores i la convocatòria per a l'exercici 2008 de les ajudes previstes en el II Pla de Competitivitat de l'Empresa Valenciana (PCEV) desenvolupat en annex.  
Article 2. Marc normatiu  
Les ajudes arreplegades en la present resolució es concediran d'acord amb el que establix l'Orde de 12 de desembre de 2006, de la conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), en la Llei 38/2003, de 17 de novembre, General de Subvencions, en el Reglament CE núm. 1083 del Consell d'11 de juliol de 2006, pel que s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, en el Reglament (CE) núm. 1828/2006 que fixa les normes de desplegament per al Reglament (CE) núm. 1083/2006 i la resta de normativa sobre Fons Estructurals o altres matèries que li fóra aplicable.  
Les ajudes previstes en l'actuació 1 (Formació) quedaran subjectes al següent règim de competència:  
1. Les ajudes previstes en l'actuació 1.1 no queden subjectes a l'obligació de notificació prèvia a la Comissió de la Unió Europea per no reunir tots els requisits de l'article 87.1 del Tractat de la Unió Europea, concretament, per no falsejar la competència ni suposar un avantatge econòmic para una determinada empresa.   
2. Les ajudes previstes en l'actuació 1.2 queden supeditades a l'aprovació per la Comissió Europea del Règim d'Ajudes per al foment de la I+D+i (N 234/2007- Finançament Públic d'activitats per al foment de la I+D+i Espanya) de conformitat amb el que disposen els articles 87 a 89 del Tractat de la Unió Europea i el que establix el Marco Comunitari sobre Ajudes estatals d'Investigació i Desenvolupament i Innovació (DOUE C 323/01, de 30 de desembre de 2006) i la resta de normativa comunitària relativa a determinats sectors.  
Les ajudes previstes en l'actuació 2 (Innovació) quedaran subjectes al següent règim de competència:  
1. Les ajudes previstes en l'actuació 2.1 no queden subjectes a l'obligació de notificació prèvia a la Comissió de la Unió Europea per no reunir tots els requisits de l'article 87.1 del Tractat de la Unió Europea, concretament, per no falsejar la competència ni suposar un avantatge econòmic per a una determinada empresa.   
2. Les ajudes previstes en l'actuació 2.2 s'acullen al Règim d'Ajudes de Foment dels servicis de la I+D+i (Ajuda d'Estat núm. N 232/2007- Foment de la I+D+i - Espanya; C (2008) 934) de conformitat amb el que disposen els articles 87 a 89 del Tractat de la Unió Europea i el que establix el Marco Comunitari sobre Ajudes estatals d'Investigació i Desenvolupament i Innovació (DOUE C 323/01, de 30 de desembre de 2006) i la resta de normativa comunitària relativa a determinats sectors.  
3. Les ajudes previstes en l'actuació 2.3 queden supeditades a l'aprovació per la Comissió Europea del Règim d'Ajudes per al foment de la I+D+i (N 234/2007- Finançament Públic d'activitats per al foment de la I+D+i - Espanya) de conformitat amb el que disposen els articles 87 a 89 del Tractat de la Unió Europea i el que establix el Marc Comunitari sobre Ajudes estatals d'Investigació i Desenvolupament i Innovació (DOUE C 323/01, de 30 de desembre de 2006) i la resta de normativa comunitària relativa a determinats sectors.  
4. Les ajudes previstes en l'actuació 2.4 s'acullen al Règim d'Ajudes de Foment de la I+D+i (Ajuda d'Estat N 233/2007 - Espanya; C(2008)1296) de conformitat amb el que disposen els arts 87 i 88 del Tractat de la Unió europea i el que establix el Marco Comunitari sobre Ajudes estatals d'Investigació i Desenvolupament i Innovació (DOUE C 323/01, de 30 de desembre de 2006) i la resta de normativa comunitària relativa a determinats sectors.  
Les ajudes previstes en l'actuació 3 (Promoció i Desenvolupament de Mercats) quedaran subjectes al següent règim de competència:  
1. Les ajudes previstes en l'actuació 3.1 no queden subjectes a l'obligació de notificació prèvia a la Comissió de la Unió Europea per no reunir tots els requisits de l'article 87.1 del Tractat de la Unió Europea, concretament, per no falsejar la competència ni suposar un avantatge econòmic para una determinada empresa.   
2. Les ajudes previstes en l'actuació 3.2 queden exemptes de l'obligació de notificació prèvia a la Comissió de la Unió Europea atés que s'acullen al Reglament (CE) núm. 1998/2006 de la Comissió de 15 de desembre de 2006 relatiu a l'aplicació dels articles 87 i 88 del Tractat a les ajudes de minimis (DOUE, L 379/5, de 28 de desembre de 2006) i la resta de normativa comunitària relativa a determinats sectors.  
Article 3. Línies pressupostàries  
L'import global màxim que a càrrec de l'anualitat 2008 es destinarà per a la concessió de les ajudes previstes en la present convocatòria, és de 71.793.973 euros a càrrec de les següents línies pressupostàries:  
T6508000 33.467.298 euros  
L1907470 0.200.000 euros  
L'import previst està supeditat a la liquidació dels compromisos degudament adquirits procedents de convocatòries anteriors.  
En tot cas, es podrà incrementar el finançament quan es produïsca un augment del crèdit disponible com a conseqüència d'altres convocatòries en què s'hagen presentat o resolt sol·licituds per un import inferior al gasto inicialment previst o de les que deriven obligacions liquidades o reconegudes per un import inferior a l'ajuda que va ser concedida en el seu dia, o bé quan este augment siga conseqüència d'una generació, ampliació o incorporació de crèdit. Estes modificacions del pressupost seran publicades en el Diari Oficial de la Comunitat Valenciana.  
Les ajudes descrites comptaran amb finançament del Programa Operatiu FEDER (Fons Europeu de Desenvolupament Regional) de la Comunitat Valenciana 2007-2013, en un percentatge del 50% a través de l'Eix 2 Desenvolupament i Innovació Empresarial - Tema Prioritari 9 altres mesures destinades a fomentar la investigació i innovació i l'esperit empresarial en les PIME, així com d'altres possibles fons.  
Article 4. Beneficiaris  
1. En funció del que disposen les actuacions que es relacionen en annex, es podran acollir a esta convocatòria entitats sense ànim de lucre, empreses, i agrupacions d'estos col·lectius. L'activitat o fi social haurà de ser de caràcter industrial o de servicis relacionats amb la indústria, preferentment d'algun dels sectors inclosos en l'adreça d'Internet de l'IMPIVA: http://www.impiva.es, en l'apartat 'plans de competitivitat empresarials'. Els beneficiaris hauran de tindre la seua seu social o delegació en la Comunitat Valenciana.  
Quan el projecte siga presentat per un col·lectiu sense personalitat jurídica tindran la consideració de beneficiaris tots els sol·licitants que hi participen. S'engloba davall este supòsit la presentació d'un projecte per dos o més sol·licitants sense que entre ells existisca nexe jurídic associatiu i sense perjuí que una entitat d'entre els participants siga la que assumisca la coordinació entre ells i enfront de l'IMPIVA.  
2. A l'efecte de la present resolució, es considerarà PIME, tota entitat, independentment de la seua forma jurídica, que exercisca una activitat econòmica i que reunisca els requisits previstos en la Recomanació de la Comissió, de 6 de maig de 2003, sobre la definició de microempreses, xicotetes i mitjanes empreses (DOUE núm. L 124/36, de 20 de maig de 2003), en especial:  
- Que empre a menys de 250 persones.  
- Que tinga un volum de negoci anual no superior a 42.105.471 d'euros, o bé un balanç general no superior a 09.442.735 d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per xicoteta empresa aquella unitat econòmica que empre a menys de 50 persones i que tinga un volum de negoci anual o un balanç general no superior a 10 milions d'euros; microempresa es considerarà aquella empresa que ocupe a menys de 10 persones i el seu volum de negoci o el seu balanç general anual no supere els 2 milions d'euros.  
El còmput dels efectius i límits assenyalats, en el cas d'empreses associades o vinculades s'efectuarà tal com disposen els apartats 2 i 3 de l'article 6 de l'annex de la Recomanació 2003/361/CE de la Comissió, de 6 de maig de 2003, sobre la definició de microempreses, xicotetes i mitjanes empreses. Estos criteris de còmput es poden consultar en el model de sol·licitud.  
3. Per a l'exercici de la seua activitat els beneficiaris hauran de disposar de les autoritzacions administratives preceptives, trobar-se inscrits en els Registres Públics pertinents, i complir amb qualssevol altres requisits exigits per les disposicions aplicables.  
4. Els projectes presentats hauran d'iniciar-se després de la presentació de la sol·licitud de l'ajuda, excepte els presentats a l'actuació 3.2.  
5. En l'actuació 1.2 i en l'actuació 2.2, 2.3 i 2.4 no podran obtindre la condició de beneficiaris les empreses en crisi segons la definició de les Directrius Comunitàries sobre ajudes estatals de salvament i de reestructuració d'empreses en crisi (DO C 244, d'1.10.2004, p.2).  
6. En l'actuació 3.2 no podran obtindre la condició de beneficiaris els sol·licitants l'activitat de la qual estiga relacionada amb els sectors de la pesca i l'aqüicultura segons es contemplen en el Reglament (CE) núm. 104/2000 del Consell (DO L 17, de 21 de gener de 2000, p.22), la producció primària dels productes agrícoles que figuren en la llista de l'annex I del Tractat CE, el sector del carbó, segons es definix en el Reglament (CE) núm. 107/2002 o es tracte d'empreses en crisi d'acord amb la definició de l'apartat anterior.  
7. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.   
8. Les condicions per a ser beneficiari hauran de mantindre's com a mínim fins al moment del pagament de la subvenció.  
Article 5. Sol·licitud de l'ajuda  
5.1. Sol·licitud normalitzada.  
Els sol·licitants hauran de presentar una sol·licitud normalitzada omplida utilitzant el programa informàtic que es pot descarregar des de l'adreça d'Internet de l'IMPIVA: http://www.impiva.es, o que es posarà a disposició dels sol·licitants en qualsevol de les seus de l'IMPIVA que s'indiquen en articles posteriors.  
5.2. Documentació que ha d'acompanyar a la sol·licitud normalitzada:   
1. Memòria tècnica del projecte, segons model que pot obtindre's descarregant-ho de l'adreça d'Internet de l'IMPIVA: http://www.impiva.es.  
2. Documentació relativa a la personalitat jurídica del sol·licitant:  
Estatuts vigents i poder de representació del firmant de la sol·licitud, o acta de nomenament o apoderament. No serà necessària la presentació d'esta documentació si ja es troba en poder de l'IMPIVA i es manté vigent, aportant a este efecte declaració de vigència segons model disponible en l'adreça d'Internet de l'IMPIVA: http://www.impiva.es.  
5.3. A fi de potenciar l'èxit dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.  
5.4. La presentació de la sol·licitud comporta l'autorització a l'IMPIVA, excepte manifestació en contra pel sol·licitant, per a demanar els certificats a emetre per l'Agència Estatal de l'administració Tributària, per la Unitat recaptadora de la Hisenda Pública Valenciana i per la Tresoreria General de la Seguretat Social, en els quals s'acredite que el sol·licitant es troba al corrent en les seues obligacions amb les estes administracions. En qualsevol cas l'IMPIVA es reserva el dret a requerir directament al sol·licitant en el cas que la informació obtinguda present alguna incidència.  
5.5. Si la sol·licitud aportada fóra incompleta o presentara errors esmenables es requerirà a l'interessat perquè en el termini de 10 dies esmene la falta o acompanye els documents preceptius, amb advertència que si no ho fera se li tindrà per desistit de la seua sol·licitud. En el cas que alguna de les empreses o entitats participants en un projecte presentat per un col·lectiu sense personalitat jurídica no atenguen en termini el requeriment d'esmena, l'IMPIVA podrà sol·licitar la reformulació de la sol·licitud o denegar l'ajuda per quedar el projecte desvirtuat. De la mateixa manera es procedirà si algun dels participants desistira expressament de la seua sol·licitud.   
5.6. Els requeriments a què es fa referència en este article, així com qualsevol altre que poguera realitzar-se per l'IMPIVA, podrà efectuar-se per fax o per correu electrònic al número de fax o a l'adreça indicada pel sol·licitant en el model de sol·licitud, sempre que quede constància de la recepció per aquell.   
5.7. Termini de presentació de sol·licituds  
El termini de presentació començarà el dia de publicació de la present resolució en el Diari Oficial de la Comunitat Valenciana (DOCV) i finalitzarà transcorreguts 15 dies hàbils comptats a partir de l'endemà de la seua publicació en el DOCV. En tot cas, quan el dia concret de finalització del termini fóra dissabte o inhàbil en el municipi en què residira l'interessat o en la seu de l'IMPIVA, es considerarà inhàbil amb caràcter general prorrogant-se al primer dia hàbil següent.  
5.8. Lloc de presentació de sol·licituds  
5.8.1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació en horari de 09.00 a 14.00 hores, de dilluns a divendres:   
- IMPIVA Alacant-Oficina PROP: c/Churruca, 29. 03553 Alacant.  
- IMPIVA Castelló-Oficina PROP: av. Germans Bou, 47. 12192 Castelló de la Plana.  
- IMPIVA València: plaça de l'Ajuntament, 6. 46001 València.  
5.8.2. També podran presentar-se en les formes previstes en l'article 38.4. De la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una Oficina de Correus, haurà de fer-se en sobre obert perquè siga datada i segellada per l'Oficina de Correus abans de ser certificada.  
Article 6. Avaluació de sol·licituds  
1. Les ajudes es concediran davall el règim de concurrència competitiva, per mitjà d'una comparació de les sol·licituds presentades en la qual s'aplicaran els criteris de valoració fixats en cada actuació i s'establirà una prelació respectant els límits pressupostaris.  
2. L'òrgan competent per a la instrucció del procediment de concessió de les ajudes emmarcades en la present resolució serà la Direcció d'Innovació i Competitivitat de l'IMPIVA a través de l'Àrea de Promoció Empresarial.  
Article 7. Projectes plurianuals  
Quan es tracte d'un projecte de caràcter plurianual:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) Haurà de presentar-se per a cada exercici una sol·licitud en els terminis fixats en esta o en futures convocatòries. En tot cas la concessió d'una ajuda en una anualitat no condiciona la de les següents,i queden aquelles supeditades a l'existència d'un programa que empare el projecte proposat, als resultats aconseguits en les fases anteriors i al resultat del procés de concurrència competitiva.   
c) Podran considerar-se els justificants de gastos i pagament emesos després del termini de presentació de justificació de l'exercici o anualitat anterior.  
Article 8. Concessió de les ajudes  
L'òrgan instructor verificarà prèviament de cada sol·licitud el compliment dels requisits que per a ser beneficiari s'establixen en la convocatòria, i en cas de resultar favorable procedirà a l'anàlisi del projecte presentat i a l'aplicació dels criteris de valoració. Posteriorment els projectes seran sotmesos a una Comissió presidida pel director general de l'IMPIVA i composta pel personal tècnic que este designe, que elevarà proposta de concessió a la presidenta de l'IMPIVA.   
La presidenta de l'IMPIVA resoldrà sobre l'adjudicació de les ajudes mitjançant una resolució,que fixa expressament la quantia, i incorpora, si és el cas, les condicions i obligacions a què haja de subjectar-se el beneficiari.   
La resolució dictada per la presidenta, posarà fi a la via administrativa i el seu contingut serà notificat de forma individualitzada a cada interessat.  
Les subvencions concedides seran publicades en el Diari Oficial de la Comunitat Valenciana (DOCV) amb expressió del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
D'acord amb el que establix la Llei d'Hisenda Pública de la Generalitat Valenciana, si l'ajuda supera el milió d'euros serà necessària l'autorització del Consell; si supera la quantia de 250.000 euros per perceptor es donarà compte a este mateix òrgan.  
La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cada una d'elles, perquè en cas de renúncia d'algun beneficiari i d'alliberament de crèdit suficient, puguen ser ateses per orde de puntuació.  
La concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada 'Xarxa Natura', espai físic d'especial protecció mediambiental configurat així per la Unió Europea. L'obtenció d'este certificat es gestionarà per l'IMPIVA.  
Article 9. Projectes que reforcen la política social  
D'acord amb els criteris de valoració que s'establixen respectivament en cada una de les actuacions, tindran preferència en l'adjudicació en cas d'empat els projectes presentats o dirigits a aquelles entitats que acrediten ocupar un percentatge de treballadors discapacitats superior respecte a la plantilla de l'empresa que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'estatut de les persones amb discapacitat de la Comunitat Valenciana.   
Així mateix es valoraran positivament els projectes presentats per certes categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o inserir-se en el mercat laboral.  
Article 10. Obligacions dels beneficiaris  
Seran obligacions del beneficiari les establides a continuació, i el seu incompliment podrà donar lloc a la minoració o revocació, i si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció, en els termes que preveu la legislació sobre subvencions.  
a) Cal realitzar l'activitat objecte de la subvenció i acreditar la seua realització en la forma i data indicades en la notificació de concessió de l'ajuda. L'acreditació dels gastos i inversions es realitzarà per mitjà de la presentació de la totalitat de justificants de gasto i pagament.  
b) S'ha de complir amb les seues obligacions fiscals i amb la Seguretat Social de manera que quede acreditada esta circumstància en el moment previ a l'atorgament de l'ajuda en els termes establits en la normativa vigent en la matèria, i a l'acreditació de la seua personalitat jurídica referida al moment de la sol·licitud de l'ajuda. Quan l'ajuda s'atorgue a una societat en constitució en cap cas s'abonarà el seu import abans que la societat estiga constituïda i inscrita en el registre corresponent, per a l'acreditació del qual es fixarà un termini.  
c) És necessari actualitzar qualsevol documentació presentada que haguera patit alguna modificació.  
d) Cal respondre de la veracitat dels documents aportats i en general de la informació facilitada.  
e) Cal respectar la normativa mediambiental vigent, de manera que s'assegure el desenvolupament dels objectius del projecte subvencionat dins d'un marc de desenvolupament sostenible i del foment a la protecció i millora del medi ambient, tal com s'arreplega en l'article 6 del Tractat de la Unió Europea.  
f) S'ha de conservar els documents justificatius de la realització del projecte, i els relacionats amb els gastos i pagaments i amb les auditories corresponents durant un termini de quinze anys o durant un termini major en tant puguen ser objecte de comprovació i control. Es conservaran els originals dels documents -o còpies certificades conformes amb els originals- sobre suports de dades generalment acceptats.  
g) S'ha de disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables.  
h) Cal garantir que el projecte subvencionat no patisca, abans de transcorreguts cinc anys des del seu terme, una modificació substancial, entenent per esta aquella modificació que afecte la seua naturalesa o a les seues condicions d'execució o que atorgue a una empresa o a un organisme públics avantatges indeguts, i que es derive d'un canvi en la naturalesa de la propietat d'una infraestructura o del cessament d'una activitat productiva. L'incompliment de l'obligació de destí s'entendrà en tot cas amb l'alienació o gravamen del bé.  
i) Cal donar publicitat que el projecte subvencionat ha obtingut ajuda dels Fons Estructurals a través de:  
1. La col·locació d'una placa explicativa permanent, visible i de grans mides, en un termini de sis mesos a partir de la conclusió del projecte, quan este complisca les condicions següents:  
- La contribució pública total al projecte supere els 500.000 euros.  
- El projecte consistisca en la compra d'un objecte físic, en el finançament d'una infraestructura o en treballs de construcció.  
En la placa s'indicarà el tipus i nom del projecte, així com:  
- L'emblema de la Unió Europea  
- La referència al Fons Europeu de Desenvolupament Regional  
- La declaració "Una manera de fer Europa"   
2. La col·locació d'un cartell durant l'execució del projecte, en el seu enclavament, quan es complisquen les condicions següents:  
- La contribució pública total al projecte supere els 500.000 euros.  
- El projecte consistisca en el finançament d'una infraestructura o en treballs de construcció.  
En el cartell s'indicarà la següent informació, ocupant com a mínim un 25% del mateix:   
- L'emblema de la Unió Europea  
- La referència al Fons Europeu de Desenvolupament Regional   
- La declaració "Una manera de fer Europa"   
Una vegada conclòs el projecte, se substituirà el cartell per la placa explicativa permanent.   
3. La inclusió en qualsevol document relatiu al projecte (inclosos certificats d'assistència o de qualsevol altra índole), d'una declaració en què s'informe que el projecte ha sigut cofinançat pel FEDER.  
4. La identificació d'aquells béns inventariables (equips i suports informàtics, béns materials de qualsevol naturalesa, etc.) que hagen sigut cofinançats amb Fons Estructurals per mitjà dels adhesius que amb tal fi facilitarà l'IMPIVA. També haurà de col·locar estes adhesives en aquells documents a què no haja aplicat el que disposa el punt 3.   
j) Els beneficiaris amb caràcter general en totes les accions relacionades amb l'objectiu del programa, i en particular amb les activitats que generen els projectes subvencionats, són responsables de la seua difusió, havent de fer coneixedor i partícip a l'IMPIVA de totes les accions promocionals i de comunicació previstes tant en la fase prèvia de sol·licitud com, amb la suficient antelació, al llarg del seu desenvolupament, inclosa la difusió dels resultats en suports físics o electrònics, havent d'utilitzar per a això la normativa d'imatge que determine l'IMPIVA.  
k) Les actuacions subvencionades no hauran de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat, o orientació sexual. Així mateix facilitaran, o almenys no impediran, l'accessibilitat per a les persones discapacitades.  
l) Als efectes de l'article 87.1 del Tractat de la Unió Europea els beneficiaris acollits a les actuacions 1.1, 2.1 i 3.1 no hauran de tindre la consideració d'empresa en el sentit de realitzar una activitat econòmica, és a dir, una activitat consistent en l'oferta de béns i servicis en un determinat mercat. En el cas que el beneficiari exercisca activitats de caràcter econòmic i no econòmic haurà de poder complir les condicions següents:  
- Cal distingir amb claredat entre ambdós tipus d'activitats.  
- Cal separar clarament el finançament d'ambdós activitats.  
- Cal imputar els costos correctament a una o a una altra activitat.  
m) S'ha de facilitar a l'IMPIVA la informació relativa a indicadors financers, de producció i resultats, que permeten mesurar l'avanç enfront de la situació de partida descrita pel beneficiari en la memòria del projecte com a conseqüència de la seua execució.  
n) S'ha de comunicar altres ajudes públiques o privades que haguera obtingut o sol·licitat per als mateixos costos. Els beneficiaris de l'actuació 3.2 hauran de presentar a més una declaració responsable per part del representant legal de l'empresa o entitat de les ajudes rebudes en els últims tres anys -inclòs l'actual- d'esta o una altra administració sotmeses a la regla comunitària de minimis.  
Per als beneficiaris de l'actuació 1.2 i les actuacions 2.2, 2.3 i 2.4 en cas de concurrència amb altres ajudes, s'aplicaran els límits màxims del règim d'ajudes més favorable segons la normativa aplicable. Estos límits no seran aplicables si l'ajuda ha sigut concedida de conformitat amb les directrius comunitàries sobre ajudes estatals per a promoure la inversió de capital de risc en PIME. En cas d'acumulació d'una ajuda a una altra ajuda subjecta a minimis esta acumulació no podrà esquivar les intensitats màximes establides en el règim d'ajuda corresponent a càrrec del qual s'haja concedit aquella.  
Per a l'actuació 3.2 la totalitat d'ajudes subjectes al règim de minimis concedides a un beneficiari determinat no serà superior a 200.000 EUR durant qualsevol període de tres exercicis fiscals. L'ajuda total de minimis concedida a una empresa que opere en el sector del transport per carretera no serà superior a 100.000 EUR durant qualsevol període de tres exercicis fiscals. Quan les ajudes de minimis s'acumulen a altres ajudes estatals pels mateixos gastos subvencionables, esta acumulació no podrà donar lloc a una intensitat superior a la fixada en el reglament d'exempció de què es tracte o la decisió corresponent adopta  
o) Els beneficiaris de l'actuació 1.2 i de les actuacions 2.2, 2.3 i 2.4 hauran d'acreditar l'efecte incentivador de l'ajuda, és a dir, demostrar que efectivament com resultat de l'ajuda rebuda s'ha produït un increment de les activitats d'I+D+i del beneficiari, consistents en un increment del volum, àmbit, quanties invertides o rapidesa d'estes activitats d'I+D+i.  
p) El projecte cofinançat per l'IMPIVA amb fons FEDER (Fons Europeu de Desenvolupament Regional)no podrà rebre ajudes del FSE (Fons Social Europeu).  
q) Cal complir amb totes les obligacions que s'establixen en la normativa d'aplicació especificada en l'article 2 d'esta resolució.  
Article 11. Justificació de gastos i pagaments  
1. La justificació de l'ajuda haurà de realitzar-se d'acord amb les instruccions aprovades per resolució del director general de l'IMPIVA que seran publicades en l'adreça d'Internet de l'IMPIVA: http://www.impiva.es . Amb caràcter general es consideren justificants de gasto les factures i documents de valor probatori equivalent. El beneficiari haurà d'aportar com a mínim un 60% de justificants de gasto del projecte perquè l'IMPIVA procedisca a certificar l'ajuda, sense perjuí que es realitzen posteriors accions de comprovació per a verificar que el projecte subvencionat s'ha realitzat en la seua totalitat. La no presentació d'este percentatge mínim donarà lloc a la revocació de la subvenció per la no realització del projecte; no obstant això, si existira una causa degudament justificada i acceptada per l'IMPIVA es procediria a la corresponent minoració de l'ajuda. Amb caràcter general, es podrà admetre fins a un 30% de disminució en la justificació en cada concepte incentivable, compensable amb increments en altres conceptes, sempre que no s'altere la naturalesa del projecte.  
A l'efecte de justificació es considerarà que el gasto subvencionat s'ha realitzat sempre que haja sigut totalment pagat amb anterioritat a la finalització del període de justificació. Els pagaments només s'admetran si estan realitzats a través d'entitat financera, i la seua justificació es realitzarà per mitjà de la presentació del moviment bancari que acredite l'eixida efectiva dels fons.  
En la justificació dels gastos indirectes i els gastos de personal propi el beneficiari realitzarà la seua imputació basant-se en un mètode just i equitatiu, degudament explicitat.   
2. Només seran tinguts en compte els justificants de gastos i de pagaments compresos entre la data de registre d'entrada de la sol·licitud d'ajuda i la data màxima indicada per a la presentació de la justificació en la notificació de concessió de l'ajuda, sense perjuí del que disposa la present resolució per als projectes plurianuals. S'exceptuen així mateix els projectes presentats a l'actuació 1.1 o a l'actuació 3.2, i en este cas es podran considerar els justificants emesos a partir de l'1 de gener de 2008 amb independència de la data de presentació de la sol·licitud.  
3. L'IMPIVA podrà requerir als beneficiaris perquè realitzen la justificació dels gastos i pagaments per mitjà de l'aportació d'un informe d'auditoria, realitzat de conformitat amb l'Orde del Ministeri d'Economia i Hisenda 1434/2007 de 17 de maig (BOE núm. 125)  
4. Les factures presentades per a la justificació dels projectes hauran de complir el que disposa el Reial Decret 1496/2003, de 28 de novembre i la resta de normativa vigent.   
5. Quan l'import del gasto subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten- i així es faça constar en un informe-. L'elecció entre les ofertes presentades haurà de recaure en la més econòmica, justificant en un informe l'elecció en un altre sentit.   
La no presentació dels informes a què fa referència el paràgraf anterior, o la seua insuficiència, podrà donar lloc a la no consideració del cost subvencionable, o a una minoració o revocació de l'ajuda concedida, sense perjuí de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular en funció d'esta la subvenció concedida.  
6. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser aprovada per l'IMPIVA. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió del menys un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa, i en tot cas en els supòsits previstos en l'article 68.2 del Reglament de la Llei General de Subvencions, aprovat per Reial Decret 887/2006, de 21 de juny.  
7. Es permet que el beneficiari subcontracte les activitats subvencionades en els termes que preveu l'article 29 de la Llei 38/2003, de 17 de novembre, General de Subvencions, fins a un 80% del seu import. La consideració d'un import superior requerirà de l'autorització prèvia de l'IMPIVA.  
Els gastos relatius als subcontractes hauran de complir les condicions següents:  
a) No podran augmentar el cost d'execució de l'operació sense un valor afegit.  
b) No es podrà subcontractar amb intermediaris o assessors quan el pagament consistisca en un percentatge del cost total de l'operació, a menys que el beneficiari justifique este pagament en relació al valor real del treball realitzat o els servicis prestats. Així mateix tampoc es podrà subcontractar amb entitats vinculades de les definides en l'apartat anterior, excepte autorització prèvia i expressa de l'IMPIVA.  
Article 12. Pagament de les ajudes  
L'IMPIVA procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles.   
Podrà anticipar-se el pagament de fins al percentatge de l'ajuda que permet la Llei de Pressupostos de la Generalitat per al 2008 en l'article 34.8. Prèvia presentació pel beneficiari d'aval bancari per la quantia anticipada, constituït d'acord amb la normativa vigent, en els Servicis territorials de la conselleria d'Economia, Hisenda i Ocupació de la Generalitat, excepte quan el beneficiari siga una entitat inscrita com a Centre d'Innovació i Tecnologia en el registre regulat pel Reial Decret 2609/1996, de 20 de desembre, si bé en este supòsit podrà exigir-se la presentació d'un informe d'auditoria elaborat per auditor o empresa auditora externa inscrita en el Registre Oficial d'Auditors De Comptes.   
Article 13. Entitats col·laboradores i assistència tècnica  
L'IMPIVA podrà subscriure convenis o contractes amb entitats perquè, actuant en nom seu i pel seu compte, entreguen i distribuïsquen els fons als beneficiaris o col·laboren en la gestió de les ajudes convocades, o bé perquè li assistisquen en determinades funcions auxiliars a la gestió dels expedients.  
Article 14. Control i verificació  
Tant el beneficiari com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA com per qualsevol òrgan de la Unió Europea i els seus representants autoritzats, de l'administració central de l'Estat i de la Generalitat, facilitant en tot moment tanta informació com se li sol·licite en l'exercici d'estes actuacions, i en especial posant a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure en tot cas els procediments següents:  
- Verificacions administratives de tots els projectes aprovats.  
- Verificacions 'in situ'de determinats projectes, la mostra del qual s'obtindrà a partir d'un mètode de mostratge aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1828/2006.  
Article 15. Minoració i revocació de l'ajuda. Reintegrament  
L'incompliment pel beneficiari de qualsevol de les obligacions establides en esta resolució podrà donar lloc a la minoració o a la revocació de l'ajuda en funció de les circumstàncies ocorregudes i de la seua valoració. En el cas que l'ajuda haguera sigut ja pagada, el beneficiari haurà de procedir al reintegrament de la quantitat percebuda junt amb els interessos de demora des del moment del pagament de la subvenció en la forma prevista en la legislació sobre subvencions. De conformitat amb la normativa, l'incompliment de l'obligació de reintegrament tindrà entre altres efectes la impossibilitat de ser beneficiari en successives convocatòries, sempre que es trobe en període executiu.   
DISPOSICIÓ TRANSITÒRIA   
Per als beneficiaris de les actuacions 1.1, 2.1, 3.1 i 3.2 podran ser preses en consideració les sol·licituds presentades després de la data límit de presentació de sol·licituds de la convocatòria anterior, i seran admissibles els justificants emesos a partir de la data de sol·licitud.  
DISPOSICIÓ FINAL  
Es faculta el director general de l'IMPIVA per a dictar les resolucions necessàries per al desenvolupament, eficàcia i execució de la present convocatòria.   
València, 14 de maig de 2008.- La presidenta de l'IMPIVA: Belén Juste Picón.  
ANNEX  
Actuació 1: Formació   
Objecte.   
Impulsar accions de formació encaminades al foment de la innovació en el teixit empresarial per a incrementar el coneixement de noves tècniques i factors de competència claus en l'entorn global.  
Actuacions recolzables.  
Actuació 1.1.  
Activitats de difusió i divulgació sobre formació. Cal donar a conéixer amb caràcter general les tècniques, tendències, ferramentes, així com metodologies del coneixement i la innovació. Jornades, presentacions i altres activitats de caràcter obert i gratuït.  
Actuació 1.2.  
Servicis d'assessorament en innovació a través d'activitats formatives dirigides a PIME. Cursos, tallers, màsters, seminaris, congressos, etc.   
Beneficiaris.   
Actuació 1.1.  
Entitats sense ànim de lucre amb seu social o delegació en la Comunitat Valenciana.  
Actuació 1.2.   
Entitats sense ànim de lucre amb seu social o delegació en la Comunitat Valenciana que presten servicis a PIME.   
El projecte haurà de contemplar la prestació del servici a almenys tres PIME radicades en la Comunitat Valenciana.   
Tipologia de costos i intensitat de les ajudes.  
Actuació 1.1.  
Costos subvencionables:  
- Personal propi associat al projecte.   
- Col·laboracions externes necessàries per al desenvolupament del projecte, és a dir, servicis tècnics, servicis professionals i servicis d'informació i difusió.   
- Altres gastos directament derivats del projecte.   
La intensitat màxima d'ajuda podrà aconseguir el 100% dels costos subvencionables.  
Actuació 1.2.  
Costos subvencionables:  
- Personal propi associat al projecte en la part que es dedique exclusivament a la prestació del servici.  
- Col·laboracions externes necessàries per al desenvolupament del projecte, és a dir, servicis tècnics, servicis professionals i servicis d'informació i difusió.  
- Altres gastos directament derivats del projecte.  
La intensitat màxima d'ajuda podrà aconseguir el 75% dels costos subvencionables. La bonificació del preu del servici rebut per la PIME participant serà com a màxim de 200.000 euros, en tres anys.   
Criteris de valoració:   
1. Qualitat del Projecte. Ponderació 30 de 100.  
- Definició i maduresa del projecte, justificació de la seua necessitat, grau d'innovació i ajust dels objectius del projecte a l'entorn empresarial.  
- Adequació del projecte als fins i objectius de l'estratègia de l'entitat sol·licitant en matèria de promoció de la innovació.  
- Pla de comunicació, difusió de l'acció.  
- Efecte positiu del projecte en la diversificació sectorial.  
2. Viabilitat tècnica i economicofinancera. Ponderació 10 de 100  
- Coherència del pressupost del projecte amb els objectius a aconseguir.  
- Definició del projecte, les seues fases, pla de treball i pressupost d'execució.  
- Adequació de recursos humans i de servicis externs.  
3. Característiques del sol·licitant. Ponderació 15 de 100.  
- Orientació dels servicis del sol·licitant cap a les necessitats les empreses.  
- Trajectòria de l'entitat sol·licitant en projectes de promoció de la innovació i la competitivitat.  
4. Aspectes socioeconòmics. Ponderació 45 de 100.  
- Adequació dels objectius del projecte a les línies d'actuació dels Plans de Competitivitat de l'Empresa Valenciana.  
- Descripció dels destinataris finals de l'actuació i relació del projecte amb algun pla estratègic o d'innovació per a les empreses del sector.  
Oportunitat que per al teixit empresarial dels diferents sectors d'activitat i per a la societat representa l'aplicació i transferència dels resultats esperats del projecte.  
- Projectes que afavorisquen un escenari altament competitiu en l'àmbit internacionalment i especialment de la Unió Europea, utilitzant estratègies ben definides d'acord amb el marc normatiu europeu a favor de les empreses .  
Sol·licituds presentades per entitats que hagen superat en la seua plantilla, respecte a l'any anterior, els mínims exigits per la normativa sobre la integració laboral de discapacitats o que compten amb un pla d'igualtat.  
Altres obligacions.  
El desenvolupament de l'actuació 1.1 no suposarà un benefici de caràcter econòmic per als seus destinataris finals, atés que es tracta d'accions de divulgació general a disposició de qualsevol interessat. L'entitat s'obliga a realitzar una àmplia difusió i a garantir que les ferramentes, coneixements, tendències, etc tinguen una gran accessibilitat. La realització d'estes actuacions no consistirà en cap cas en l'oferta d'un bé o servici en un determinat mercat, és a dir, no consistirà en una activitat econòmica en este sentit. En el cas que l'entitat a més d'exercir este tipus d'activitats exercisca altres de caràcter econòmic, haurà de distingir amb claredat entre ambdós separant el finançament rebut per a una o altra així com la imputació dels seus costos . Les activitats previstes en esta actuació no podran consistir en cap cas en assessorament.  
Els beneficiaris de l'actuació 1.2 estaran obligats a facturar els servicis prestats, establint el preu sense separar-se del que determine el mercat. El preu reflectirà els costos reals més un marge raonable. A més, al facturar els servicis faran constar en la factura el percentatge bonificat sobre el preu de mercat, així com que esta bonificació constituïx ajuda estatal de manera que el beneficiari final no puga obtindre més de 200.000 euros de bonificació en un període de tres anualitats. Així mateix, estaran obligats a emprar un sistema de comptabilitat analítica a través del qual puga justificar la imputació exacta dels costos en què realment hagen incorregut per a la prestació dels servicis. Este requisit es justificarà presentant un informe d'auditoria emés per auditor o societat d'auditoria de comptes, degudament inscrits en el Registre Oficial d'Auditors De Comptes (ROAC) que certifique que efectivament els gastos declarats són aquells en què l'entitat va incórrer per a la prestació dels servicis, així com que el preu facturat per la seua prestació, és un preu de mercat.  
Actuació 2: Innovació   
Objecte.   
Fomentar la innovació en els sectors emergents i tradicionals com a factor de competitivitat per a les empreses, a través de la realització d'accions de promoció i difusió de la importància de la innovació com a estratègia per a la millora de productes i servicis.   
Promoure projectes d'innovació que tinguen un efecte arrossegament sobre el seu entorn, amb entitats i empreses que lideren el seu sector i influïxen en empreses més xicotetes.  
Actuacions recolzables.  
Actuació 2.1.   
Activitats de difusió, divulgació i promoció general de la innovació, orientades a posar en valor la importància de la innovació per a la competitivitat empresarial. Les activitats han de ser obertes i gratuïtes per als destinataris.  
Actuació 2.2.  
Accions destinades a les agrupacions empresarials, que tinguen com a objecte:   
2.2.1. La realització d'inversions per a la posada en marxa i ampliació d'instal·lacions destinades a:  
- Centres de formació i investigació.   
- Infraestructures d'investigació de lliure accés com ara laboratoris i instal·lacions d'assaig.   
2.2.2. La dinamització de l'agrupació:   
- Accions de promoció per a incorporar noves empreses que formen part d'ella.  
- Gestió de les instal·lacions de lliure accés de l'agrupació.  
- Organització de programes de formació, tallers i conferències a fi de fomentar l'intercanvi de coneixements i el treball en xarxa entre els membres de l'agrupació.  
Actuació 2.3.   
Prestació de servicis d'assessorament en matèria d'innovació. Es considera com a assessorament en innovació les actuacions de consultoria de gestió, assistència tecnològica, servicis de transferència de tecnologia, consultoria sobre adquisició, protecció i comerç de drets de propietat intel·lectual, consultoria sobre ocupació de normes, bancs de dades, biblioteques tècniques, investigació de mercats, etiquetatge de qualitat, etc. El projecte haurà de contemplar la prestació del servici a almenys tres PIME radicades en la Comunitat Valenciana.  
Actuació 2.4.  
Projectes d'innovació en matèria de processos i organització, i de desenvolupament experimental. Els projectes hauran de ser desenvolupats de forma agrupada per una entitat sense ànim de lucre i almenys tres empreses radicades en la Comunitat Valenciana:  
2.4.1. Projectes d'innovació en matèria de processos i organització. Esta actuació recolzarà aquells projectes d'empreses que estiguen aplicant mètodes de producció o subministrament nous o significativament millorats:  
1.0.0.6. Per innovació en matèria de processos s'entendrà l'aplicació d'un mètode de producció o subministrament nou o significantment millorat (inclosos canvis significatius quant a tècniques, equips i/o programes informàtics).   
2.9.6.7. Per innovació en matèria d'organització s'entendrà l'aplicació d'un nou mètode organitzatiu a les pràctiques comercials o a les relacions exteriors de l'empresa que estiga relacionat amb l'ús i l'explotació de tecnologies de la informació i la comunicació (TIC), a fi d'introduir canvis en l'organització.   
2.4.2. Projectes de desenvolupament experimental que tinguen com a objecte dur a terme innovacions en matèria de producte en els termes definits en l'apartat 5.1 del Marco Comunitari sobre I+D+i (DOUE C 323/01, de 30 de desembre de 2006).  
Beneficiaris.  
Actuació 2.1.  
Entitats sense fi de lucre amb seu social o delegació en la Comunitat Valenciana.   
Actuació 2.2.   
Agrupacions amb personalitat jurídica i sense ànim de lucre, actives en sectors de la Comunitat Valenciana, constituïdes per empreses i/o organismes d'investigació, l'objectiu de la qual siga estimular activitats innovadores per mitjà del foment de relacions mútues i la col·laboració en l'ús d'instal·lacions, l'intercanvi de coneixements i sabers especialitzats, i contribuir amb eficàcia a la transferència tecnològica, a la creació de xarxes i a la divulgació d'informació entre els integrants de l'agrupació.   
Actuació 2.3.  
Entitats sense fi de lucre amb seu social o delegació en la Comunitat Valenciana que presten servicis a PIME.   
El projecte haurà de contemplar la prestació del servici almenys a tres PIME radicades en la Comunitat Valenciana.   
Actuació 2.4.  
Actuació 2.4.1.  
Entitats sense ànim de lucre amb seu social o delegació en la Comunitat Valenciana de forma agrupada amb almenys tres empreses radicades en la Comunitat Valenciana. La participació de grans empreses serà possible únicament quan en el projecte també intervinguen PIME i estes assumisquen com a mínim un 30% del total dels costos subvencionables del mateix.   
Actuació 2.4.2.  
Entitats sense ànim de lucre amb seu social o delegació en la Comunitat Valenciana de forma agrupada amb almenys tres empreses radicades en la Comunitat Valenciana.  
Tipologia de costos i intensitat de les ajudes.  
Actuació 2.1.  
Costos subvencionables:  
- Personal propi associat al projecte.   
- Col·laboracions externes necessàries per al desenvolupament del projecte, és a dir, servicis tècnics, servicis professionals i servicis d'informació i difusió.   
- Altres gastos directament derivats del projecte.   
La intensitat màxima d'ajuda podrà aconseguir el 100% dels costos subvencionables.  
Actuació 2.2.  
2.2.1 Inversions per a la constitució i ampliació d'agrupacions   
Costos subvencionables: Inversions en edificis, maquinària i equips corresponents a les actuacions recolzables.   
Les inversions tindran una subvenció de fins al 15%. Si l'agrupació complix els paràmetres de xicoteta empresa podrà incrementar-se en 20 punts percentuals, i si complix els de mitjana empresa es podrà incrementar en 10 punts.   
2.2.2. Ajudes d'animació de l'agrupació   
Costos subvencionables: Costos de personal i administratius corresponents a les actuacions recolzables.   
La intensitat màxima d'ajuda respectarà els següents límits sobre els costos subvencionables:  
- Per al primer any en què l'agrupació innovadora rep l'ajuda: 100%  
- Per al segon any en què l'agrupació innovadora rep l'ajuda: 75%  
- Per al tercer any en què l'agrupació innovadora rep l'ajuda: 50%  
Actuació 2.3.  
Costos subvencionables:  
- Personal propi associat al projecte en la part que es dedique exclusivament a la prestació del servici.  
- Col·laboracions externes necessàries per al desenvolupament del projecte, és a dir, servicis tècnics, servicis professionals i servicis d'informació i difusió.  
- Altres gastos directament derivats del projecte.  
La intensitat màxima de l'ajuda podrà aconseguir fins al 75% dels costos subvencionables. La bonificació del preu del servici rebut per la PIME participant serà com a màxim de 200.000 euros, en un període de tres anys.  
Actuació 2.4.  
2.4.1. Projectes d'innovació en matèria de processos i organització  
1.4.9.7. Innovació en matèria de processos:   
Costos subvencionables:   
Gastos de personal propi sempre que estiga exclusivament dedicat al projecte.  
- Costos d'instrumental i material (inversions en programari i equips associats al projecte) en la mesura i durant el període en què s'utilitze per al projecte d'investigació.  
- Costos de consultoria i altres servicis equivalents destinats de manera exclusiva a l'activitat d'investigació.  
- Altres gastos directament derivats del projecte.  
1.7.8.6. Innovació en matèria d'organització:  
Costos subvencionables:  
- Gastos de personal propi sempre que estiga exclusivament dedicat al projecte.  
- Costos d'instrumental i material, únicament seran subvencionables els de l'instrumental i material de TIC.  
- Costos de consultoria i altres servicis equivalents destinats de manera exclusiva  
- Altres gastos directament derivats del projecte.  
La intensitat màxima de l'ajuda en les actuacions 3.6.4.8 i 4.2.1.3 podrà aconseguir fins al 15% per a les grans empreses (les grans empreses únicament poden optar a este tipus d'ajudes si col·laboren amb PIME en l'activitat objecte d'ajuda i sempre que la PIME assumisca com a mínim el 30% del total de gastos subvencionables), el 25% per a mitjanes empreses i el 35% per a xicotetes empreses.  
2.4.2. Projectes de desenvolupament experimental.  
Costos subvencionables:  
- Servicis d'assessorament i semblants: contractació amb Centres d'Investigació, obtenció de coneixements tècnics i adquisició de patents a preu de mercat, consultoria i servicis equivalents destinats de manera exclusiva a l'activitat d'investigació i gastos d'auditoria necessaris per a la certificar la realització del projecte.  
- Instrumental. Equipament de laboratori i experimentació quan este haja sigut adquirit exclusivament per al projecte i sense una altra utilitat que per al mateix.  
- Materials. Materials i components necessaris per a l'activitat d'investigació que tinga caràcter consumible o fungible.  
- Gastos de personal propi (investigadors, tècnics i la resta de personal auxiliar) durant el temps en què estiguen exclusivament dedicats al projecte d'investigació.  
La intensitat màxima de l'ajuda podrà aconseguir en xicotetes empreses fins al 60% dels costos subvencionables, mitjanes empreses fins al 50% i grans fins al 40%, sempre que es complisquen les condicions establides en el Marco Comunitari sobre Ajudes estatals d'Investigació i Desenvolupament i Innovació (DOUE C 323/01, de 30 de desembre de 2006) en cas de col·laboració.  
En aquells supòsits en què el beneficiari siga una entitat sense ànim de lucre caldrà ajustar-se al seua grandària per a l'aplicació dels percentatges d'intensitat de l'ajuda.  
Criteris de valoració:  
1. Qualitat del projecte. Ponderació 30 de 100.  
- Definició i maduresa del projecte, justificació de la seua necessitat, grau d'innovació i ajust dels objectius del projecte a l'entorn empresarial.  
- Adequació del projecte als fins i objectius de l'estratègia de l'entitat sol·licitant en matèria de promoció de la innovació.  
- Pla de comunicació, difusió de l'acció.  
- Efecte positiu del projecte en la diversificació sectorial.  
2. Viabilitat tècnica i economicofinancera. Ponderació 10 de 100.  
- Coherència del pressupost del projecte amb els objectius a aconseguir.  
- Definició del projecte, les seues fases, pla de treball i pressupost d'execució.  
- Adequació de recursos humans i de servicis externs.  
3. Característiques del sol·licitant. Ponderació 15 de 100.  
- Orientació dels servicis del sol·licitant cap a les necessitats les empreses.  
- Trajectòria de l'entitat sol·licitant en projectes de promoció de la innovació i la competitivitat.  
4. Aspectes socioeconòmics. Ponderació 45 de 100.  
- Adequació dels objectius del projecte a les línies d'actuació dels Plans de Competitivitat de l'Empresa Valenciana.  
Descripció dels destinataris finals de l'actuació i relació del projecte amb algun pla estratègic o d'innovació per a les empreses del sector.  
Oportunitat que per al teixit empresarial dels diferents sectors d'activitat i per a la societat representa l'aplicació i transferència dels resultats esperats del projecte.  
- Projectes que afavorisquen un escenari altament competitiu en l'àmbit internacionalment i especialment de la Unió Europea, utilitzant Estratègies ben definides d'acord amb el marc normatiu europeu a favor de les empreses .  
- Sol·licituds presentades per entitats que hagen superat en la seua plantilla, respecte a l'any anterior, els mínims exigits per la normativa sobre la integració laboral de discapacitats o que compten amb un pla d'igualtat.  
Altres obligacions.  
1. El desenvolupament de l'actuació 2.1 no suposarà un benefici de caràcter econòmic per als seus destinataris finals, atés que es tracta d'accions de divulgació general a disposició de qualsevol interessat. L'entitat s'obliga a realitzar una àmplia difusió i a garantir que les ferramentes, coneixements, tendències, etc. tinguen una gran accessibilitat. La realització d'estes actuacions no consistirà en cap cas en l'oferta d'un bé o servici en un determinat mercat, és a dir, no consistirà en una activitat econòmica en este sentit. En el cas que l'entitat a més d'exercir este tipus d'activitats exercisca altres de caràcter econòmic, haurà de distingir amb claredat entre ambdós separant el finançament rebut per a una o altra així com la imputació dels seus costos a. Les activitats previstes en esta actuació no podran consistir en cap cas en campanyes de publicitat, estudis sectorials o assessorament.  
2. Les entitats beneficiàries de l'actuació 2.3 estaran obligades a facturar els servicis prestats, establint el preu sense separar-se del que determine el mercat. El preu reflectirà els costos reals més un marge raonable. A més, al facturar els servicis farà constar en la factura el percentatge bonificat sobre el preu de mercat, així com que esta bonificació constituïx ajuda estatal de manera que el beneficiari final no puga obtindre més de 200.000 euros de bonificació en un període de tres anualitats.  
Així mateix estaran obligades a emprar un sistema de comptabilitat analítica a través del qual puga justificar la imputació exacta dels costos en què realment ha incorregut per a la prestació dels servicis. Este requisit es justificarà presentant un informe d'auditoria emés per auditor o societat d'auditoria de comptes, degudament inscrits en el Registre Oficial d'Auditors De Comptes (ROAC) que certifique que efectivament els gastos declarats són aquells en què l'entitat va incórrer per a la prestació dels servicis, així com que el preu facturat per la seua prestació, és un preu de mercat.  
3. Els projectes arreplegats en l'actuació 2.4.1 hauran de complir les condicions següents:  
- La innovació ha de formular-se com a projecte dotat d'un gestor identificat i qualificat i els seus costos estaran determinats. El resultat del projecte objecte d'ajuda haurà de ser el desenvolupament d'una norma, model empresarial, metodologia o concepte que puga reproduir-se sistemàticament i, si és el cas, certificar-se o patentar-se.  
- La innovació en matèria de processos o organització ha de representar una novetat o millora substancial respecte a l'estat actual del sector corresponent en la UE. No podran optar a estes ajudes els canvis o millores de processos o d'organització del centre de treball o de les relacions exteriors de poca importància, encara que suposen millores. El pla de negocis enumerarà les activitats proposades demostrant què el procés o la innovació en matèria d'organització proposats són nous o milloren substancialment els utilitzats en altres empreses del mateix sector en la UE. El pla de negocis indicarà els canvis que la innovació organitzativa basada en les TIC introduïsca en l'organització, com es gestionarà el projecte i els seus costos, així com l'impacte del projecte en tant que model, metodologia o concepte empresarial elaborat i sòlid.  
- Els projectes hauran de comportar un grau evident de risc. En el marc del procés de sol·licitud i avaluació, les empreses hauran de demostrar el grau evident de risc del projecte com seguix:  
a) Assenyalant els seus principals riscos del projecte des del punt de vista de l'empresa i indicant com pensen afrontar-los, per exemple, el cost global del projecte en relació amb el volum de negocis de l'empresa, el temps necessari per a desenvolupar el nou procés, els beneficis que s'esperen obtindre de la innovació en matèria de processos amb respecte dels costos del projecte, la probabilitat de fracàs, la irreversibilitat de la inversió, la probabilitat de fracàs comercial, el risc que el projecte siga menys productiu d'allò que s'ha esperat, el risc que la seua realització vaja en detriment d'altres activitats i que els seus costos posen en perill la viabilitat financera de l'empresa;  
b) Demostrant per què el projecte suposa un augment significatiu de capacitat per a l'empresa en relació amb les millores habituals en matèria de processos o d'organització.  
- Els projectes no podran consistir en modificacions habituals o periòdiques efectuades en productes, línies de producció, processos de fabricació, servicis existents i altres operacions en curs, encara que estes modificacions puguen representar millores.  
4. En relació a l'actuació 2.4.2 no s'entendrà per desenvolupament experimental les modificacions habituals o periòdiques efectuades en els productes, línies de producció, processos de fabricació, servicis existents i altres activitats en curs, encara que estes modificacions puguen representar millores.   
Per la seua banda, en cas de col·laboració s'entendrà que es complix amb les condicions del Marco Comunitari sobre Ajudes estatals d'Investigació i Desenvolupament i Innovació (DOUE C 323/01, de 30 de desembre de 2006) sempre que:   
- Quan el projecte implique la col·laboració efectiva entre almenys dos empreses independents entre si, cap empresa córrega per si sola amb més del 70% dels costos subvencionables del projecte de col·laboració i el projecte compte amb la col·laboració del menys una PIME o la col·laboració siga transfronterera.   
- Quan el projecte implique la col·laboració efectiva entre una empresa i un organisme d'investigació, este últim córrega amb un mínim del 10% dels costos subvencionables i tinga dret a publicar els resultats dels projectes d'investigació que es deriven de la investigació que haja efectuat.  
Actuació 3. Promoció i Desenvolupament de Mercats   
Objecte.  
Consolidar la posició de les PIME de la Comunitat Valenciana en els mercats internacionals i l'accés a nous mercats, fomentant la seua competitivitat i diferenciació.  
Actuacions recolzables.  
Actuació 3.1.  
Activitats de difusió i divulgació sobre promoció i desenvolupament de mercats, sempre que siguen amb caràcter general i obert.  
Actuació 3.2.  
Desenvolupament de mercats en la PIME, participació en certàmens, activitats de promoció del disseny i la moda, plans de comunicació i en general actuacions que permeten elevar el posicionament competitiu de les PIME valencianes. Queden excloses les oficines i xarxes en l'exterior.  
Beneficiaris.  
Actuació 3.1.  
Entitats sense fi de lucre amb seu social o delegació en la Comunitat Valenciana.   
Actuació 3.2.  
Entitats sense ànim de lucre amb seu social o delegació en la Comunitat Valenciana de forma individual o agrupada amb almenys tres empreses o entitats radicades en la Comunitat Valenciana.  
Tipologia de costos i intensitat de les ajudes.  
Actuació 3.1.  
Costos subvencionables:  
- Personal propi associat al projecte.  
- Col·laboracions externes necessàries per al seu eficient desenvolupament. - Altres gastos directament derivats del projecte.   
La intensitat màxima d'ajuda podrà aconseguir el 100% dels costos subvencionables  
Actuació 3.2.  
Entitats:  
- Inversions directament relacionades amb el projecte a realitzar.  
- Personal propi associat al projecte.  
- Col·laboracions externes necessàries per al desenvolupament del projecte, és a dir,servicis tècnics, servicis professionals i servicis d'informació i difusió.  
PIME:  
- Personal propi associat al projecte.  
- Col·laboracions externes necessàries per al desenvolupament del projecte, és a dir, servicis tècnics, servicis professionals i servicis d'informació i difusió. En els projectes de participació en certàmens no es considerarà subvencionable el lloguer d'espai.  
- Viatges interurbans -Transport públic- i allotjament (màxim 100 euros/dia).  
La intensitat màxima d'ajuda podrà aconseguir el 100% dels costos subvencionables. Els projectes de participació en certàmens tindran una subvenció màxima del 50% per a les PIME.   
L'actuació 3.2 esta subjecta al règim de mínimis, per tant la totalitat d'ajudes subjectes al règim de mínimis concedides a una empresa no serà superior a 200.000 euros durant qualsevol període de tres exercicis fiscals. Si es tracta d'una empresa que opera en el sector del transport per carretera, l'ajuda total de mínimis no serà superior a 100. 000 euros durant eixe mateix període.  
Criteris de valoració:  
1. Qualitat del projecte. Ponderació 30 de 100.  
- Definició i maduresa del projecte, justificació de la seua necessitat, grau d'innovació i ajust dels objectius del projecte a l'entorn empresarial.  
- Adequació del projecte als fins i objectius de l'estratègia de l'entitat sol·licitant en matèria de promoció de la innovació.  
- Pla de comunicació, difusió de l'acció.  
- Efecte positiu del projecte en la diversificació sectorial.  
2. Viabilitat tècnica i economicofinancera. Ponderació 10 de 100  
- Coherència del pressupost del projecte amb els objectius a aconseguir.  
- Definició del projecte, les seues fases, pla de treball i pressupost d'execució.  
- Adequació de recursos humans i de servicis externs.  
3. Característiques del sol·licitant. Ponderació 15 de 100.  
- Orientació dels servicis del sol·licitant cap a les necessitats les empreses.  
- Trajectòria de l'entitat sol·licitant en projectes de promoció de la innovació i la competitivitat.  
4. Aspectes socioeconòmics. Ponderació 45 de 100.  
- Adequació dels objectius del projecte a les línies d'actuació dels Plans de Competitivitat de l'Empresa Valenciana.  
Descripció dels destinataris finals de l'actuació i relació del projecte amb algun pla estratègic o d'innovació per a les empreses del sector.  
Oportunitat que per al teixit empresarial dels diferents sectors d'activitat i per a la societat representa l'aplicació i transferència dels resultats esperats del projecte.  
- Projectes que afavorisquen un escenari altament competitiu en l'àmbit internacionalment i especialment de la Unió Europea, utilitzant Estratègies ben definides d'acord amb el marc normatiu europeu a favor de les empreses .  
- Sol·licituds presentades per entitats que hagen superat en la seua plantilla, respecte a l'any anterior, els mínims exigits per la normativa sobre la integració laboral de discapacitats o que compten amb un pla d'igualtat.  
Altres obligacions.  
- El desenvolupament de l'actuació 3.1 no suposarà un benefici de caràcter econòmic per als seus destinataris finals, atés que es tracta d'accions de divulgació general a disposició de qualsevol interessat. L'entitat s'obliga a realitzar una àmplia difusió i a garantir que les ferramentes, coneixements, tendències, etc. tinguen una gran accessibilitat. La realització d'estes actuacions no consistirà en cap cas en l'oferta d'un bé o servici en un determinat mercat, és a dir, no consistirà en una activitat econòmica en este sentit. En el cas que l'entitat a més d'exercir este tipus d'activitats exercisca altres de caràcter econòmic, haurà de distingir amb claredat entre ambdós separant el finançament rebut per a una o altra així com la imputació dels seus costos. Les activitats previstes en esta actuació no podran en cap cas consistir en campanyes de publicitat, estudis sectorials o assessorament.